रमाकांत आचरेकर

रमाकांत आचरेकर (१९३२ - २ जानेवारी २०१९) हे मराठी क्रिकेट प्रशिक्षक होते. भारतीय फलंदाज सचिन तेंडुलकर याचे मार्गदर्शक म्हणून त्यांची विशेष ओळख होती. त्यांनी अनेक क्रिकेटरांना घडवले.

 प्रशिक्षकी कारकीर्द 
आचरेकरांच्य मार्गदर्शनाखाली तयार झालेले व सध्या खेळत असलेल्या काही खेळाडूंची नावे
 सचिन तेंडुलकर
 बलविंदर संधू
 चंद्रकांत पंडित
 विनोद कांबळी
 प्रवीण आमरे
 अजित आगरकर
 संजय बांगर
 रमेश पोवार

 पुरस्कार 
 इ.स. १९९० मध्ये, त्यांना द्रोणाचार्य पुरस्कार दिला गेला
 फेब्रुवारी ७ २००३ रोजी  महाराष्ट्र शासनातर्फे क्रीडामहर्षींचा गौरव करण्यासाठी दिला जाणारा श्री शिवछत्रपती जीवनगौरव पुरस्कार त्यांना जाहीर करण्यात आला.
 ७ एप्रिल २०१० मध्ये तत्कालीन राष्ट्रपती प्रतिभा पाटील यांच्या हस्ते नवी दिल्ली येथील राष्ट्रपती भवनात पद्मश्री पुरस्काराने सन्मानित करण्यात आले.
 १३ फेब्रुवारी २०१० मध्ये त्यांना भारतीय क्रिकेट संघाचे तत्कालीन प्रशिक्षक गॅरी कर्स्टन यांनी 'अचीव्हमेंट ऑफ अ लाइफटाइम' देऊन सन्मानित केले. स्पोर्ट्स इलस्ट्रेटेडने क्रीडा क्षेत्रातील विविध वर्गातील दिलेल्या पुरस्कारातील हा एक पुरस्कार आहे.

 आजारपण आणि मृत्यू 	
रमाकांत आचरेकर यांचे वृद्धापकाळातील आजारांमुळे २ जानेवारी २०१९ रोजी  निधन झाले. क्रिकेट क्षेत्रातील सचिन तेंडुलकरसह अनेक खेळाडू त्यांच्या अंत्यसंस्कारास उपस्थित होते.।

 संदर्भ 

 बाह्य दुवे 




वर्ग:क्रिकेट मार्गदर्शक
वर्ग:पद्मश्री पुरस्कारविजेते
वर्ग:मराठी व्यक्ती
वर्ग:श्री शिवछत्रपती जीवनगौरव पुरस्कार विजेते
वर्ग:इ.स. १९३२ मधील जन्म
वर्ग:इ.स. २०१९ मधील मृत्यू